《牧牛图》
元代·钱仲益

东皋二月春草生，江边放牛花雨晴。牧儿唱歌牛吃草，稳坐牛雨随牛行。

牛角攒攒耳湿湿，断陇荒陂随意入。烟蒲风柳不胜情，日暮归来荷蓑笠。

我本山林牧牛叟，滥著朝衫今白首。拟买江南黑牡丹，乞取闲身老农亩。

作者简介：元末明初常州府无锡人，名永升，以字行，钱子正侄。元末进士，明初为华亭知县，进翰林修撰，官至周王府长吏。善棋，待诏禁中，成祖常呼为棋仙。自号锦树山人。卒官。有《锦树集》。